CELEX: 62010CN0400
Language: fi
Date: 2010-08-06 00:00:00
Title: Asia C-400/10: Ennakkoratkaisupyyntö, jonka Supreme Court (Irlanti) on esittänyt 6.8.2010 — J. McB v. L. E.

25.9.2010   
            
            
               FI
            
            
               Euroopan unionin virallinen lehti
            
            
               C 260/13
            
         Ennakkoratkaisupyyntö, jonka Supreme Court (Irlanti) on esittänyt 6.8.2010 — J. McB v. L. E.
   (Asia C-400/10)
   ()
   2010/C 260/17
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court, Irlanti
   
      Pääasian asianosaiset
   
   
      Valittaja: J. McB.
   
      Vastapuoli: L. E.
   
      Ennakkoratkaisukysymykset
   
   Onko se, että jäsenvaltion lainsäädännössä edellytetään, että lapsen isä, joka ei ole naimisissa lapsen äidin kanssa, saa toimivaltaiselta tuomioistuimelta määräyksen, jolla hänelle annetaan huoltajuus, jotta hänellä voitaisiin katsoa olevan ”oikeus lapsen huoltoon”, jonka perusteella tämän lapsen vieminen pois asuinpaikkansa maasta on kyseisen asetuksen 2 artiklan 11 kohdassa tarkoitetulla tavalla luvatonta, ristiriidassa tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 (1) kumoamisesta 27.11.2003 annetun neuvoston asetuksen (EY) N:o 2201/2003 (2) kanssa, kun sitä tulkitaan Euroopan unionin perusoikeuskirjan 7 artiklan mukaisesti tai jollain muulla tavalla?
   
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa 29.5.2000 annettu neuvoston asetus (EY) N:o 1347/2000 (EYVL L 160, s. 19).
   
      (2)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annettu neuvoston asetus (EY) N:o 2201/2003 (EYVL L 160, s. 19).